JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraanist saab tuumariik?
Kas lõppeb immigratsioon Venemaalt?
Iisraeli ajakirjanik käis Mekas!
Viimaste aastate Iraaniga seotud kuumaks kõneaineks
on olnud riigi võimalused
arendada oma tuumaprogrammi kulminatsiooniks endale tuumarelv.
Selle on siiski lubanud ära hoida kõik USA presidendid,
alates Bill Clintonist kuni tänase Joe Bidenini
ning ka teiste lääneriikide juhid mis tahes hinnaga.
Nii on olnud ka Iisraelis,
kelle vastu Jeruusalemma vabastamise sihiga
Iraan ongi lubanud tuumarelva eelkõige kasutada.
Rohkem kui aasta eest Viinis, Austrias alanud kõnelused
JCPOA tuumalepingu taastamiseks on olnud ummikus ligi pool aastat,
peamiselt Ukraina sõja tõttu,
kuid samal ajal on Iraan arendanud ja rikastanud uraani täiesti piisavalt
kaheks Hiroshima-klassi tummapommiks.
Juuli kahel viimasel nädalal
on Iraanis tehtud kõrgetasemelisi avaldusi selle kohta,
et riigil on nüüd nii võime kui valmidus valmistada tuumarelv
millal tahes nad seda vajalikuks peavad.
Jõulisimad avaldused selle kohta andis kahel kohalikul telekanalil
Iraani Revolutsioonikaart vaid nädala eest
ja selle järgi on Iraan valmis arendama tuumarelva enesekaitseks,
juhul kui USA või sionistid
püüavad teha sõjalist rünnakut Iraani tuumarajatiste vastu.
Siis muudab Iraan oma rahumeelse tuumaprogrammi sõjaliseks
ja valmistab tuumarelva ning hävitab New Yorgi
põrgulikeks varemeiks, nagu avalduses mainiti.
Iisrael on kaotanud võimaluse tõhusaks sõjaliseks rünnakuks
Iraani tuumaprogrammi vastu,
ütles riigi endine peaminister ja armeejuht Ehud Barak
intervjuus kuulsale ajakirjale Time.
Tema sõnul saab Iraanist veel tänavu suvel riik,
kes on ületanud nn tuumakünnise ja suudab endale tuumarelva valmistada.
Veel nelja aasta eest olid nad künnisest ca 1,5 aasta kaugusel,
kuid nüüd vaid 1,5 nädala kaugusel.
Veel nelja aasta eest oleksid sõjalised täppisrünnakud
võinud iraanlaste plaane üsna kaugele edasi lükata
ning vasturünnaku võimalus ja avaliku sõja oht Iraaniga oleks olnud väike.
Selle alternatiiviga oleks täna seotud kõik avaliku sõja riskid
ja Iraani tuumaprogrammi viivitamise võimalus on väga tühine
ning selle peatamine põhimõtteliselt välistatud võimalus.
Sellest hoolimata väidab Ehud Barak,
et tuumarelvastatud Iraanist saab Iisraelile võimalik eksistentsiaalne oht
alles pikemas perspektiivis,
sest isegi esialgse tuumaarsenali ehitamine võib kesta mitmeid aastaid
või isegi kümmekond aastat.
Üks või kaks tuumapommi seda veel ei tee.
Lahenduste suhtes ütles Iisraeli eksjuht,
et ainus allesjäänud tõhus heidutus
oleks USA diplomaatiline ultimaatum tuumaprogrammi lõpetamiseks,
mida toetaks usutav ulatusliku sõja oht
ja Iisraeli relvastamine sõjalise võimega sellega ühinemiseks.
Venemaa juudid kardavad,
et Venemaa sõda Ukrainas võib katkestada immigratsiooni Iisraeli,
sest Moskva kohus otsustas veidi rohkem kui nädal tagasi
keelata Iisraeli suunduva immigratsiooni eest vastutava
Juudi Agentuuri tegevuse.
Mainitud Juudi Agentuuri endine esimees Nathan Sharansky,
kes on ise Vene päritolu juut ja ka tuntud inimõiguste aktivist,
ütles, et me ei tohiks lootust kaotada.
Samas hoiatas ta kõiki juute nii Venemaal kui Ukrainas,
kes mõtlevad tõsiselt aliyah'le ehk Iisraeli kolimisele,
et nad pigem tehku seda võimalikult kiiresti,
sest olud halvenevad äärmiselt kiirelt.
Ligi 20 000 Venemaa juuti
on pärast Venemaa rünnakut juba Iisraeli kolinud
ja lisaks neile ka ca 16 000 Ukraina juuti.
Nathan Sharansky sõnul
teeb veel vähemalt 80 000 juuti ettevalmistusi riigist lahkumiseks.
Tema sõnul kolib Venemaalt Iisraeli
ca kolm korda rohkem juute kui Ukrainast,
sest Venemaal kaotavad kodanikud oma vabadusi nii kiiresti,
et see meenutab juba endist NSVL-i.
Liibanon, Süüria ja Egiptus allkirjastasid juunis lepingu
maagaasi toimetamiseks Egiptusest Süüria kaudu Liibanoni.
Lepingu järgi toimetab Egiptus aastas 650 miljonit kuupmeetrit maagaasi
Liibanoni Deir Ammari elektrijaamale.
Gaas toimetatakse Liibanoni Arab Gas Pipeline'i kaudu,
mis kulgeb Jordaania kaudu esmalt Süüriasse
ja alles sealt Liibanoni.
Leping vajab veel Maailmapanga heakskiitu,
sest see on koos USAga hanke teiseks rahastajaks.
Kõiki pooli, sh Iisraeli poliitikuid, kummitab samas küsimus,
kust tuleb Egiptusesse Liibanoni müüdav gaas
ja kas see tuleb lõpuks Iisraelist?
Küsimuse tõstatas Iisraeli telekanal 12.
Lepingu järgi näib tõesti, et osa või isegi kogu juhtmes olev gaas,
mis AGP juhtme kaudu Deir Ammari jõujaama saabub, on Iisraeli päritolu
ja pärineb Vahemere idaosas asuvast Leviathani gaasimaardlast.
Liibanoni energiaministeerium tegi telekanali raporti järel avalduse,
mille järgi info on täiesti ekslik
ning Liibanoni ja Egiptuse valitsuse vahel arendatav gaasitarneleping
määratleb selgelt, et gaas peab tulema Egiptusest.
Fakt on Iisraeli ekspertide järgi see,
et kommertsleping on tõesti Egiptuse gaasifirmaga,
kuid gaas ise tuleb Leviathani väljalt,
sest Iisraeli gaas voolab AGP juhtmes Jordaania kaudu Egiptusesse.
Egiptus kasutab pea kõik kohaliku gaasi kodumaiseks tarbimiseks
ning Egiptuse valitsus ostab kodumaiste vajaduste katmiseks
lisaks gaasi ka Iisraelilt.
Egiptusel pole hetkel
ekspordiks kasutatavaid kodumaiseid gaasivarusid.
Iisraeli ja Venemaa teadlased
on teinud peaaegu revolutsioonilise avastuse
D-vitamiini ja Covid-19sse ehk koroonasse suremuse vahel.
Pea kaks aastat kestnud uurimuste alusel on teadlased veendunud,
et D-vitamiini puudus
suurendab koroonasurmade riski ca 50 % võrra.
Meditsiinilehes PLOS avaldatud võrdlevas uurimuses
ütlesid Bar Ilani Ülikooli ja Galilea Meditsiinikeskuse teadlased,
et mõju oli nii võimas,
et nad suutsid ennustada nakkuse saanute haiguse kulgu
üksnes nende vanuse ja D-vitamiini taseme põhjal.
"Pidasime märkimisväärseks ja silmipimestavaks näha vahet
võimaluse vahel haigestuda tõsiselt, kui patsiendil oli D-vitamiini puudus,
võrreldes nende patsientidega, kelle D-vitamiini tase oli korras,
rääkis dr Amiel Dror, kes on Galilea Meditsiinikeskuse arst
ja Bar Ilani Ülikooli teadlane.
Tema sõnul tugevdab D-vitamiin immuunsüsteemi
hingamiselundeid ründava viirusepatogeeni vastu.
See on sama tähtis nii Omicroni kui varasemate versioonide puhul,
rääkis ta väljaandele Times of Israel.
Eksperthinnang näitab tema sõnul,
et D-vitamiin on tõhus Covid-19 vastu.
Iisraeli meediakanali 12 reporteri Gil Tamary tegevus
tekitas pea diplomaatilise intsidendi
juuli keskel toimunud USA presidendi Saudi Araabia visiidi ajal.
Reporter oli Saudi Araabias,
sest oli saanud eriloa koos kahe teise Iisraeli ajakirjanikuga
kajastada regionaalset konverentsi Jeddas,
kus osales toona ka USA president Joe Biden.
Ta oli siiski käinud omapead Jedda lähedal asuvas Mekas,
mis on moslemite püha linn,
ja filminud seal samal ajal toimunud palverännakut,
kus osales miljoneid maailma moslemeid.
Mittemoslemeil on Mekasse pääs täiesti keelatud.
Sama käib enamjaolt
ka prohvet Muhhamedi matmislinna Medina kohta,
kuigi Medinasse pääsemise piiranguid
on viimastel aastatel veidi leevendatud.
Presidendi visiidi lõppemise järel
avaldati Tamary raport Iisraeli telekanalil,
kus ta kirjeldas väga detailselt, kuidas tal õnnestus linna pääseda
ja tõusta moslemist autojuhiga Arafati mäele,
olles vägagi teadlik, et see oli keelatud.
Saade tekitas araabia pressis raevukaid kommentaare,
seda ka Iisraeli araablaste seas, ega parandanud kindlasti
Saudi Araabia ja Iisraeli vahel tärkavaid suhteid.
Mingit ametlikku protesti pole saudide poolt seni siiski tehtud.
Arheoloogid on alustanud kaevetöid Khirbet Tibnah's Läänekaldal,
kohas, mida inimesed on asustanud ca 4000 aastat
ning kus usutakse olevat elanud ja maetud
Vana Testamendi prohvet Joosua.
Khirbet Tibnah asub Samaaria edelaosas.
Kohta tuntakse ka piibelliku nime järgi Timnath-Heres või Timnath-Serah,
mis oli linn, mille iisraellased Joosua raamatu järgi prohvetile andsid.
Paigas usutakse asuvat ka Joosua tuntud partneri Kaalebi haud.
Piirkond on arheoloogiliselt üks suuremaid
kogu Jeruusalemma ja Samaaria vahelisel alal.
Lisaks on see olnud regiooni pealinn
ning ka tähtis ja kindlustatud paik mitmete põlvkondade väitel,
ütles kaevetöid juhtiv arheoloog Dvir Raviv.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee